हमीरपुर में लोगों के घर-द्वार पर ही जनसमस्याओं का निपटारा करने की प्रदेश सरकार की पहल शुरू हो गई है. इसके तहत जनमंच कार्यक्रम का जिला में पहली बार धनेटा गांव में आयोजन किया गया. जनमंच कार्यक्रम के अवसर पर ग्रामीण एवं पंचायती राज मंत्री वीरेन्द्र कंवर ने शिरकत की और सुबह से ही अधिकतर समस्याओं का निपटारा करना शुरू कर दिया. इस अवसर पर जिला परिषद अध्यक्ष राकेश ठाकुर, पूर्व विधायक विजय अग्निहोत्री, डीसी रिचा वर्मा, एसपी रमन कुमार मीणा के अलावा जिला भर के सरकारी विभागों के कर्मचारी अधिकारी मौजूद रहे.